open-index/open-wikipedia-markdown huggingface dataset:
বাচোর ইউনিয়ন

**বাচোর ইউনিয়ন** বাংলাদেশের রংপুর বিভাগের ঠাকুরগাঁও জেলার রাণীশংকৈল উপজেলার অন্তর্গত একটি ইউনিয়ন পরিষদ। এটি ৪৮.৯৫ কিমি২ (১৮.৯০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,২৫০ জন। ইউনিয়নটিতে মোট গ্রামের সংখ্যা ০৬টি ও মৌজার সংখ্যা ০৬টি।

## গ্রামসমূহ
# ভাংবাড়ী
# বাচোর
# মহেশপুর
# কালুগাঁও
# দোশিয়া
# সহোদর
# আমজুয়ান
# বাজেবকসা
# বকসাসুন্দরপুর
# রাজোর
# গুয়াগাঁও
# মাধবপুর
# চোপড়া
# বিষ্ণপুর

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:রাণীশংকৈল উপজেলার ইউনিয়ন
নন্দুয়ার ইউনিয়ন

**নন্দুয়ার ইউনিয়ন** বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ১৪.৭৬ কিমি২ (৫.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৫১৭ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।

## গ্রামসমূহ
# ভন্ডগ্রাম
# নুনতোর
# কালুগাঁও
# গাজিরহাট
# মুনিষগাঁও
# কুমরিয়া
# সিংহোড়
# নন্দুয়ার
# বানিয়ারা
# ঘুনিয়া
# জওগাঁও
# রামপুর
# বলিদ্বারা
# অনন্তপুর
# ভোলাপাড়া
# সন্ধ্যারই
# বনগাঁও
# সন্ধ্যারই

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:রাণীশংকৈল উপজেলার ইউনিয়ন
ঠাকুরগাঁও জেলার ইউনিয়ন পরিষদসমূহ

**ঠাকুরগাঁও জেলার ইউনিয়ন পরিষদসমূহ** হচ্ছে বাংলাদেশের রাজশাহী বিভাগের ঠাকুরগাঁও জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৫টি উপজেলা, ৭টি থানা এবং ৩টি পৌরসভা, ৫৪টি ইউনিয়ন, ৬৪৭ টি মৌজা এবং ১১০৬ টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:

## [[ঠাকুরগাঁও সদর উপজেলা]]
* রুহিয়া ইউনিয়ন
* আখানগর ইউনিয়ন
* আকচা ইউনিয়ন
* বড়গাঁও ইউনিয়ন
* বালিয়া ইউনিয়ন
* আউলিয়াপুর ইউনিয়ন
* চিলারং ইউনিয়ন
* রহিমানপুর ইউনিয়ন
* রায়পুর ইউনিয়ন
* জামালপুর ইউনিয়ন
* মোহাম্মাদপুর ইউনিয়ন
* সালন্দর ইউনিয়ন
* গড়েয়া ইউনিয়ন
* রাজাগাঁও ইউনিয়ন
* দেবীপুর ইউনিয়ন
* নারগুন ইউনিয়ন
* জগন্নাথপুর ইউনিয়ন
* শুখানপুকুরী ইউনিয়ন

## [[বালিয়াডাঙ্গী উপজেলা]]
* পাড়িয়া ইউনিয়ন
* চাড়োল ইউনিয়ন
* ধনতলা ইউনিয়ন
* বড়পলাশবাড়ী ইউনিয়ন
* দুওসুও ইউনিয়ন
* ভানোর ইউনিয়ন
* আমজানখোর ইউনিয়ন
* বড়বাড়ি ইউনিয়ন

## [[পীরগঞ্জ উপজেলা, ঠাকুরগাঁও|পীরগঞ্জ উপজেলা]]
* সৈয়দপুর ইউনিয়ন
* ভোমরাদহ ইউনিয়ন
* কোষারাণীগঞ্জ ইউনিয়ন
* খনগাঁও ইউনিয়ন
* পীরগঞ্জ ইউনিয়ন
* হাজীপুর ইউনিয়ন
* দৌলতপুর ইউনিয়ন
* সেনগাঁও ইউনিয়ন
* জাবরহাট ইউনিয়ন
* বৈরচুনা ইউনিয়ন

## [[হরিপুর উপজেলা]]
* হরিপুর ইউনিয়ন
* গেদুড়া ইউনিয়ন
* আমগাও ইউনিয়ন
* বকুয়া ইউনিয়ন
* ডাঙ্গীপাড়া ইউনিয়ন
* ভাতুরিয়া ইউনিয়ন

## [[রাণীশংকৈল উপজেলা]]
* ধর্মগড় ইউনিয়ন
* নেকমরদ ইউনিয়ন
* হোসেনগাঁও ইউনিয়ন
* লেহেম্বা ইউনিয়ন
* বাচোর ইউনিয়ন
* কাশিপুর ইউনিয়ন
* রাতোর ইউনিয়ন
* নন্দুয়ার ইউনিয়ন

## তথ্যসূত্র

বিষয়শ্রেণী:বাংলাদেশের স্থানীয় সরকার
সুবর্ণরেখা (চলচ্চিত্র)

**সুবর্ণরেখা** ঋত্বিক ঘটক পরিচালিত একটি ভারতীয় বাংলা চলচ্চিত্র।
চলচ্চিত্রটি ১৯৬২ সালে তৈরি হলেও এটি মুক্তি পায় ১৯৬৫ সালে।
এই চলচ্চিত্রটি মেঘে ঢাকা তারা এবং কোমল গান্ধার সহ একটি চলচ্চিত্র-ত্রয়ীর অংশ।
অন্য দুটির মতো এই চলচ্চিত্রটির বিষয় হলো ১৯৪৭ সালে ভারত বিভাজনের পর শরণার্থী সমস্যা।

## শ্রেষ্ঠাংশে
* অভি ভট্টাচার্য - ঈশ্বর চক্রবর্তী
* বিজন ভট্টাচার্য - হরপ্রসাদ
* ইন্দ্রাণী চক্রবর্তী - ছোট্ট সীতা
* গীতা দে - কুশল্যা (বাগদি বাউ)
* শ্যামল ঘোষাল
* শ্রীমান তরুণ - ছোট্ট অভিরাম
* রনেন রায় চৌধুরী - বাউল
* অবনীশ বন্দ্যোপাধ্যায় - হরি বাবু
* রাধা গোবিন্দ ঘোষ - ম্যানেজার
* ঋত্বিক ঘটক - সংগীত শিক্ষক
* মাধবী মুখোপাধ্যায় - সীতা
* সতীন্দ্র ভট্টাচার্য - অভিরাম
* জহর রায় - মুখোপাধ্যায় (ফোরম্যান)
* উমানাথ ভট্টাচার্য্য - অখিল বাবু
* সীতা মুখোপাধ্যায় - কাজল দিদি
* পিতাম্বর - রামবিলাস

## কুশলী
* **কাহিনী**: ঋত্বিক ঘটক, রাধেশ্যাম ঝুনঝুনওয়ালা
* **চিত্রনাট্য**: ঋত্বিক ঘটক
* **চিত্রগ্রাহক**: দিলীপরঞ্জন মুখোপাধ্যায়
* **সম্পাদনা**: রমেশ জোশী
* **শব্দ**: সত্যেন চ্যাটার্জী
* **শিল্প নির্দেশনা**: রবি চ্যাটার্জী
* **সংগীত**: ওস্তাদ বাহাদুর খান

## প্রতিক্রিয়া
১৯৯৮ সালে এশীয় চলচ্চিত্র পত্রিকা সিনেমায়া দ্বারা পরিচালিত বিভিন্ন সমালোচকদের সর্বকালের সেরা চলচ্চিত্রের সমীক্ষার তালিকায় সুবর্ণরেখা ১১তম স্থানে ছিলো।
সাইট অ্যান্ড সাউন্ড চলচ্চিত্র পত্রিকার একটি সমিক্ষায় সমালোচক গিরিশ শম্ভু, পরিচালক অসিম আহলুওয়ালিয়া এবং অন্যান্য ২ জন এই চলচ্চিত্রটিকে
তাঁঁদের নিজস্ব "সর্বকালের সেরা চলচ্চিত্র" তালিকায় অন্তর্ভুক্ত করেছিলেন, এবং এটি পরিচালকদের মত অনুসারে ৩২২তম সেরা চলচ্চিত্র হিসাবে গণ্য হয়েছিলো।

## তথ্যসূত্র

## বহিঃসংযোগ
* 

বিষয়শ্রেণী:১৯৬৫-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ঋত্বিক ঘটক পরিচালিত চলচ্চিত্র
বিষয়শ্রেণী:ভারত বিভাজনের পটভূমিতে চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:জামশেদপুরের পটভূমিতে চলচ্চিত্র
কাশিপুর ইউনিয়ন, রাণীশংকৈল

**কাশিপুর ইউনিয়ন** বাংলাদেশের রংপুর বিভাগের ঠাকুরগাঁও জেলার রাণীশংকৈল উপজেলার অন্তর্গত একটি ইউনিয়ন পরিষদ। এটি ৬৯.১০ কিমি২ (২৬.৬৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৩৪৫ জন। ইউনিয়নটিতে মোট গ্রামের সংখ্যা ০৫টি ও মৌজার সংখ্যা ০৫টি।

## গ্রাম সমূহের নাম
* বলঞ্চা
* নুনতোর
* কাশিপুর
* কাদিহাট
* আরাজী চন্দন চহট

## জনপ্রতিনিধি

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:রাণীশংকৈল উপজেলার ইউনিয়ন
রাতোর ইউনিয়ন

**রাতোর ইউনিয়ন** বাংলাদেশের রংপুর বিভাগের ঠাকুরগাঁও জেলার রানীশংকৈল উপজেলার অন্তর্গত একটি ইউনিয়ন পরিষদ। এটি ৯১.৮৪ কিমি২ (৩৫.৪৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৪৯৮ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ২৪টি।

## গ্রাম সমূহের নাম
# এটলা
# ঝাড়বাড়ী
# ব্রহ্মগাঁও
# পূর্ব রাতোর
# রাতোর
# আটকড়া
# ফড়িঙ্গাদিঘী
# ভেদাইল
# ঘনেশ্যামপুর
# প্রয়াগপুর
# রাঘবপুর
# উদিশা
# গোপীনাথপুর
# ভেলাই
# মালিভিটা
# আরাজী গরকতগাঁও
# আরাজী গপীনাথপুর
# আরাজী রাতোর
# গোপীনাথপুর
# বাবুরিয়া
# লক্ষীপুর কুমরিয়া
# গরকতগাঁও 
# নরগাঁও 
# ফড়িদপাড়া
# বাহেরপাড়া

## তথ্যসূত্র

## বহিঃসংযোগ
* অফিসিয়াল ওয়েবসাইট 

বিষয়শ্রেণী:রাণীশংকৈল উপজেলার ইউনিয়ন
বেতগাড়ী ইউনিয়ন

**বেতগাড়ী ইউনিয়ন** বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৬২.৯১ কিমি২ (২৪.২৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৮০৬ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১০টি। এই ইউনিয়নের ইউনিইয়ন পরিষদটি বেতগাড়ি মৌজায় অবস্থিত।

## নামকরণ
অতীতে এই অঞ্চলে প্রচুর বেত উৎপাদন হত বিধায় তা থেকে বেতগাড়ী নামটির উৎপত্তি হয়েছে।

## প্রশাসনিক বিভাগ
### মৌজা
ইউনিয়নের ১০টি মৌজার নাম যথাক্রমে:
* কিশামত শেরপুর
* চার আনি সেরপুর
* সাত আনি সেরপুর
* পুটিমারী
* চান্দামারী
* খাপড়ীখাল
* আলদাদপুর
* দোন্দরা
* পেউলাদহ
* বেতগাড়ি

### গ্রাম
গ্রামগুলি হল:
*মিয়াপাড়া
* পূর্ব খাপড়ীখাল,
* পশ্চিম খাপড়ীখাল
* পুটিমারী, 
* সাতানী শেরপুর
* চান্দামারী
* মধ্য বেতগাড়ী
* রামনগর
* দঃ বেতগাড়ী
* কিঃ শেরপুর, 
* চারআনী শেরপুর
* দশ আনি আলদাদপুর,
* জোত আলদাদপুর
* ছয় আনী আলদাদপুর
* দোন্দড়া
* পেউলাদহ

## দর্শনীয় স্থান
এখানকার দর্শনীয় স্থান হচ্ছে: দোন্দরা বিল, ঘাঘট নদী, আলদাদপুর বুল্লাই নদীর উপর সাইফুন সেতু ও খাপড়ীখাল ডাঙ্গার হাট দিঘি।

## সাংস্কৃতিক ও অন্যান্য অবকাঠামো
এখানে ১৩টি ঈদগাহ, ৩১টি কবরস্থান, ৭টি শ্মশান, ২টি পাঠাগার, ৪টি ক্রীড়া সংগঠন, ২টি ডাকঘর ও ১টি অস্থায়ী পুলিশ ক্যাম্প আছে।

## তথ্যসূত্র

## বহিঃসংযোগ
* অফিসিয়াল ওয়েবসাইট 

বিষয়শ্রেণী:গংগাচড়া উপজেলার ইউনিয়ন
বড়বিল ইউনিয়ন

**বড়বিল ইউনিয়ন** বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৩৪.৫৫ কিমি২ (১৩.৩৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,৮২৯ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৫টি।

## নামকরণ
এই ইউনিয়নে ৯.৫০ একরের একটি বৃহৎ বিল আছে। এটি থেকে ইউনিয়নের নাম বড়বিল রাখা হয়।

## প্রশাসনিক বিভাগ
### মৌজা
ইউনিয়নের ৮টি মৌজার নাম যথাক্রমে:
* মনিরাম
* বড়বিল
* পাকুড়িয়া শরীফ
* দক্ষিণ পানাপুকুর
* উত্তর পানাপুকুর
* ঘাঘটটারী
* ঠাকুরদহ
* বাগপুর

### গ্রাম
গ্রামগুলি হল:
* বড়বিল পূর্ব
* বড়বিল মধ্য 
* মনিরাম
* পাকুড়িয়া 
* পশ্চিম বড়বিল
* ঠাকুড়াদহ
* বাগপুর
* উত্তর পানাপুকুর
* দক্ষিণ পানাপুকুর
* ঘাঘটটারী

## দর্শনীয় স্থান
এখানকার দর্শনীয় স্থান হচ্ছে : ৪শত বৎসরের ভোলানাথের বিশাল পুকুর, বড়বিল, ঠাকুরদহ জোড় মন্দিরের ধ্বংসাবশেষ ও বড়বিল কলি আমিন ও দলি আমিন জামে মসজিদ।

### অন্যান্য
এখানে ১০টি ইদগাহ, ১১টি কবরস্থান, ৩টি আশ্রম, ৩টি শ্মশান ও ৩টি ক্রীড়া সংগঠন আছে।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:গংগাচড়া উপজেলার ইউনিয়ন
কাদম্বরী

**কাদম্বরী** () সংস্কৃত সাহিত্যের এক মহান উপন্যাস । এই উপন্যাসের রচয়িতা বাণভট্ট । এটি বিশ্বের প্রাচীনতম তথা প্রথম উপন্যাস হিসেবে বিবেচনা করা যায় । উপন্যাসটি বাণভট্টের জীবনকালে সমাপ্ত করতে পারেন নাই । বাণভট্টের মৃত্যুর পর তাঁর ভুষণভট্ট রচনাটি সম্পূর্ণ করেছেন । বাণভট্ট দ্বারা রচিত অংশটি পূর্বভাগ ও ভূষণভট্ট দ্বারা রচিত অংশটি উত্তরভাগ নামে পরিচিত। উপন্যাসটি ইংরেজি সহ ভারতের বিভিন্ন ভাষায় অনুবাদিত হয়েছে। তারাশঙ্কর তর্করত্ন মহাশয় উপন্যাসটি বাংলায় অনুবাদ করেছেন।
## সংক্ষিপ্ত কাহিনী
উপন্যাসটিতে দুই মিত্রের তিন জন্মের প্রেম কাহিনী লিপিবদ্ধ করা হয়েছে। একজন মিত্রের নাম পুণ্ডরীক তিনি দ্বিতীয় জন্মে বৈশম্পায়ন ও তৃতীয় জন্মে শুকরূপে অর্থাৎ তোতাপাখি রূপে জন্মগ্রহণ করেন। অপর মিত্র চন্দ্রদেব তিনি দ্বিতীয় জন্মে চন্দ্রাপীড় ও তৃতীয় জন্মে শূদ্রক রূপে জন্মগ্রহণ করেন। শূদ্রক রাজার রাজসভা থেকে কাহিনীটি শুরু করা হয়। একদিন এক চণ্ডালকন্যা একটি তোতাপাখি নিয়ে শূদ্রক রাজার রাজসভায় আসেন। কন্যাটি পাখিটিকে রাজার কাছে দান করেন। পাখিটি মানুষের মত কথা বলিতে পারে ও হিন্দুশাস্ত্র, বেদ, উপনিষদের সমুদয় জ্ঞান জানিত ফলে রাজা পাখিটির প্রতি আকৃষ্ট হয়ে তাঁর জীবনবৃত্তান্ত জানার আগ্রহ করে। তখন পাখিটি রাজাকে কাহিনী শুনিয়ে বলেন যে একসময়ে উজ্জীয়ন নগরে চন্দ্রাপীড় নামক এক রাজার বৈশম্পায়ন নামক এক মন্ত্রীপুত্রের সাথে ঘনিষ্ঠ বন্ধুত্ব ছিল। একদিন গভীর অরণ্যে মহাশ্বেতা ও কাদম্বরী নামক সুন্দরী কন্যার সাথে তাঁদের পরিচয় হয়। এদিকে কাদম্বরী ও চন্দ্রাপীড়ের সম্পর্ক প্রণয়ের রূপ নেয়। অন্যদিকে বৈশম্পায়ন মহাশ্বেতার প্রতি অতি আকৃষ্ট হয়ে উঠে। কিন্তু মহাশ্বেতা এই সম্পর্কে আগ্রহ প্রকাশ করেন না। কারণ তিনি পুণ্ডরীক নামক এক মৃত ব্যক্তির প্রণয়ী কিন্তু তাঁর নিকট উপস্থিত বৈশম্পায়ন যে পুণ্ডরীকের দ্বিতীয় জন্ম একথা মহাশ্বেতা ও বৈশম্পায়ন কেউ জানতেন না । অবশেষে মহাশ্বেতা কুপিত হয়ে বৈশম্পায়নকে শুকপক্ষী অর্থাৎ তোতাপাখি হওয়ার অভিশাপ দেন । ফলে তিনি তোতাপাখি রূপে জন্ম নেন । এদিকে প্রিয় মিত্রের অভিশাপের কথা শুনে চন্দ্রাপীড় দেহত্যাগ করেন। তোতাপাখির কাহিনী সমাপ্ত করার পর চণ্ডালকন্যা শূদ্রকরাজাকে বলেন যে তিনিই পূর্বজন্মে চন্দ্রাপীড় ছিলেন । অবশেষে শূদ্রক রাজার পূর্বজন্ম বৃত্তান্ত সকল স্মরণ হয় ও তিনি চন্দ্রাপীড়ের বেশ ধারণ করেন এবং তোতাপাখি পুণ্ডরীকের বেশে চলে আসে। তারপর তাঁরা নিজ নিজ প্রণয়ী কাদম্বরী ও মহাশ্বেতার সহিত মিলিত হয়। এখানেই কাহিনীর সমাপ্তি ঘটে।

## তথ্যসূত্র

বিষয়শ্রেণী:সংস্কৃত সাহিত্য
বিষয়শ্রেণী:প্রাচীন ভারতীয় সাহিত্য
বিষয়শ্রেণী:চলচ্চিত্রে গৃহীত ভারতীয় উপন্যাস
বিষয়শ্রেণী:৭ম শতাব্দীর সংস্কৃত সাহিত্য
আব্বাস আলী মন্ডল

**আব্বাস আলী মন্ডল** (১৯৩১ - ২৬ জুলাই ২০২২) ছিলেন বাংলাদেশের একজন রাজনীতিবিদ। তিনি জয়পুরহাট-১ আসনের সংসদ সদস্য ছিলেন।

## প্রাথমিক জীবন
আব্বাস আলী মন্ডল ১৯৩১ সালে জয়পুরহাীর দোগাছির বিল্লা গ্রামে জন্মগ্রহণ করেন। বিবাহিত জীবনে তার দুই ছেলে, দুই মেয়ে।

## রাজনৈতিক জীবন
আব্বাস আলী মন্ডল আওয়ামী লীগের জয়পুরহাট জেলার সাবেক সাধারণ সম্পাদক ও সভাপতি। তিনি ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে জয়পুরহাট-১ (সদর-পাঁচবিবি) আসন থেকে সংসদ সদস্য নির্বাচিত হয়েছিলেন।

১৯৯১ সালের পঞ্চম ও ২০০১ সালের অষ্টম জাতীয় নির্বাচনে তিনি একই আসন থেকে নির্বাচনে অংশ নিয়ে তিনি পরাজিত হন।

## মৃত্যু
মন্ডল ২৬ জুলাই ২০২২ সালে বিএসএমএমইউয়ে চিকিৎসাধীন থাকা অবস্থায়মৃত্যুবরণ করেন।

## তথ্যসূত্র

বিষয়শ্রেণী:জয়পুরহাট জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:২০২২-এ মৃত্যু
বিষয়শ্রেণী:২০শ শতাব্দীতে জন্ম
বিষয়শ্রেণী:জয়পুরহাট জেলার ব্যক্তি
আব্দুর রাজ্জাক আকন্দ

**আব্দুর রাজ্জাক আকন্দ** বাংলাদেশের জয়পুরহাট জেলার রাজনীতিবিদ, বিশিষ্ট শিল্পপতি, মুক্তিযোদ্ধা ও জয়পুরহাট-২ (কালাই-ক্ষেতলাল-আক্কেলপুর) আসনের সাবেক সংসদ সদস্য।

## প্রাথমিক জীবন
আব্দুর রাজ্জাক আকন্দ বগুড়া জেলার দুপচাঁচিয়া উপজেলাধীন মর্ত্তুজাপুর গ্রামের বিখ্যাত আকন্দ পরিবারে জন্মগ্রহণ করেন।

## রাজনৈতিক জীবন
আব্দুর রাজ্জাক আকন্দ ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে জয়পুরহাট-২ (কালাই-ক্ষেতলাল-আক্কেলপুর) আসন থেকে সংসদ সদস্য নির্বাচিত হয়েছিলেন।

তিনি ১৯৯১ সালের পঞ্চম জাতীয় নির্বাচনে বাংলাদেশ আওয়ামী লীগের প্রার্থী হিসেবে জয়পুরহাট-২ আসন থেকে পরাজিত হয়েছিলেন।

## তথ্যসূত্র

বিষয়শ্রেণী:জয়পুরহাট জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:মৃত্যুর সাল অনুপস্থিত
বিষয়শ্রেণী:জন্মের বছর অনুপস্থিত
কাজী রাব্বিউল হাসান

**কাজী রাব্বিউল হাসান মোনেম** বাংলাদেশের জয়পুরহাট জেলার রাজনীতিবিদ, আইনজীবী ও জয়পুরহাট-২ (কালাই-ক্ষেতলাল-আক্কেলপুর) আসনের সাবেক সংসদ সদস্য।

## প্রাথমিক জীবন
কাজী রাব্বিউল হাসান জয়পুরহাট জেলায় জন্মগ্রহণ করেন।

## রাজনৈতিক জীবন
কাজী রাব্বিউল হাসান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে জয়পুরহাট-২ (কালাই-ক্ষেতলাল-আক্কেলপুর) আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম ও জুন ১৯৯৬ সালের ষষ্ঠ জাতীয় নির্বাচনে জাতীয় পার্টির প্রার্থী হিসেবে জয়পুরহাট-২ আসন থেকে পরাজিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জয়পুরহাট জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
ছাওছিয়াও মসজিদ

**ছাওছিয়াও মসজিদ** () চীনের চিয়াংসু প্রদেশের নানচিং উপ-প্রদেশের ছিনহুয়েই জেলায় অবস্থিত একটি মসজিদ।

## ইতিহাস
ছিং রাজবংশের সম্রাট ছিয়েনলুংয়ের শাসনকালের সময় মসজিদটি নির্মাণ করা হয়। সেই থেকে বেশ কয়েকবার মসজিদটি পুনঃনির্মাণ ও স্থানান্তরিত করা হয়েছে।

## স্থাপত্য
ঐতিহ্যগত চীনা স্থাপত্যের আদলে মসজিদটি নির্মাণ করা হয়েছে। মসজিদে প্রধান নামাজঘর, পাঠদান কক্ষ, অযুখানা  এবং বিশ্রামঘর আছে।

## পরিবহন
মসজিদটি নানচিং মেট্রোর চাংফুইউয়েন স্টেশন থেকে পশ্চিমে সহজেই হেঁটে যাওয়া যাবে এমন দূরত্বে অবস্থিত।

## চিত্রশালা

চিত্র:Caoqiao_Mosque_-_Prayer_Hall.jpg|
চিত্র:甘雨巷的清真寺 - panoramio.jpg 
চিত্র:南京清真寺 - panoramio.jpg | 
চিত্র:Caoqiao Mosque in Nanjing 04 2012-02.JPG | 


## আরও দেখুন

* চীনে ইসলাম
* চীনের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের মসজিদ
অঙ্গ তন্ত্র

থাম্ব|352x352px|মানবদেহে স্নায়ুতন্ত্রের অবস্থান
**অঙ্গ তন্ত্র** হচ্ছে অঙ্গসমূহ যারা একত্রে জীবদেহের জৈবিক ক্রিয়া সম্পাদন করে। শরীরের প্রতিটি অঙ্গের তাদের স্বতন্ত্র কাজ করে এবং টিস্যু বা কলা একত্রিত হয়ে অঙ্গ গঠন করে ।তন্ত্রগুলো কাজে সক্রিয়ভাবে নিয়োজিত।

## অঙ্গ তন্ত্রসমূহ এবং তাদের কাজ
মানুষের মধ্যে ১১টি স্বতন্ত্র অঙ্গ সংগঠন রয়েছে, যা শারীরবৃত্তীয় ভিত্তি তৈরি করে। 
 

শরীরে অন্যান্য তন্ত্র রয়েছে যা অঙ্গ তন্ত্র নয়।

## তথ্যসূত্র

## বহিঃসংযোগ

বিষয়শ্রেণী:অঙ্গ
বিষয়শ্রেণী:অঙ্গতন্ত্র
সুবর্ণরেখা

**সুবর্ণরেখা** শব্দটি নিম্নলিখিত বিষয়গুলিকে নির্দেশ করে: 
*সুবর্ণরেখা (চলচ্চিত্র), ১৯৬৫ সালে মুক্তিপ্রাপ্ত ঋত্বিক ঘটক পরিচালিত বাংলা চলচ্চিত্র।
* সুবর্ণরেখা নদী, পশ্চিমবঙ্গ, ভারত।
গাউস (একক)

**গাউস**, প্রতীক G (কখনো বা Gs), হলো চৌম্বক আবেশ (চৌম্বক প্রবাহ ঘনত্ব হিসেবেও পরিচিত) পরিমাপের একক। এটি গাউসীয় একক পদ্ধতির একটি অংশ, যা পুরোনো ইএমইউ-সিজিএস পদ্ধতি থেকে আসে। ১৯৩৬ সালে কার্ল ফ্রেডরিক গাউসের নামে এর নামকরণ করা হয়। এক গাউসকে প্রতি বর্গ সেন্টিমিটারে এক ম্যাক্সওয়েল হিসেবে সংজ্ঞায়িত করা হয়।

যেহেতু, এককের সিজিএস পদ্ধতি আন্তর্জাতিক একক পদ্ধতি (এসআই) দ্বারা বাতিল হয়ে গেছে, বেশীরভাগ ক্ষেত্রেই তাই এসআই একক ব্যবহৃত হচ্ছে, যদিও কিছু ক্ষেত্রে এখনো সিজিএস পদ্ধতি প্রচলিত। এর এসআই এককটি হলো টেসলা (প্রতীক T)।  ১০,০০০ গাউসে হয় এক টেসলা।

## একক রূপান্তর

\begin{align}
1\,{\rm Gs} &= \frac{\rm Mx}{{\rm cm}^2} = \frac{\rm g}{{\rm Bi}{\cdot}{\rm s}^2}\\
           &= 10^{-4}\,{\rm T} = 10^{-4}\frac{\rm kg}
\end{align}

গাউসীয় একক পদ্ধতি অনুসারে, গাউস হলো চৌম্বক প্রবাহ ঘনত্ব **B** এর একক যা Mx/cm2 বা g/Bi/s2 এর সমতূল্য, যেখানে ওরস্টেড হলো H-ক্ষেত্রের একক। এক টেসলা (T) সমান ১০৪ গাউস ও প্রতি মিটারে এক অ্যাম্পিয়ার সমান 4π&nbsp;×&nbsp;10−3 ওরস্টেড।

চৌম্বক প্রবাহের, যা একটি ক্ষেত্রফল জুড়ে চৌম্বক B-ক্ষেত্রের সমাকলন, একক সমূহ হলো এসআই এককে ওয়েবার (Wb) এবং সিজিএস পদ্ধতিতে ম্যাক্সওয়েল (Mx)। রূপান্তর গুণনীয়ক হলো ১০৮, যেহেতু প্রবাহ ঘনত্ব প্রবাহ হলো একটি ক্ষেত্রফল জুড়ে ক্ষেত্রের সমাকলন, ক্ষেত্রফলের একক দূরত্বের এককের বর্গ, তাই ১০৪ (চৌম্বক ক্ষেত্র রূপান্তর গুণনীয়ক) কে ১০২ এর বর্গ (সরল রৈক্ষিক দূরত্ব রূপান্তর গুণনীয়ক অর্থাৎ মিটার প্রতি সেন্টিমিটার) দ্বারা গুণ করা হয়। অর্থাৎ ১০৪ × (১০২)২।

## কিছু  সাধারণ মান

* **১০<sup>−৯</sup>–১০<sup>−৮</sup> Gs** – মানব মস্তিষ্কের চৌম্বক ক্ষেত্র
* **১০<sup>−৬</sup>–১০<sup>−৩</sup> Gs** – গ্যালাক্টিক আণবিক মেঘের চৌম্বক ক্ষেত্র। আকাশগঙ্গার অভ্যন্তরস্থ আন্তনাক্ষত্রিক মাধ্যমের সাধারণ চৌম্বক শক্তি প্রাবল্য হলো ∼৫ µGs
* **০.২৫–০.৬০ Gs** – পৃথিবী পৃষ্ঠে পৃথিবীর চৌম্বক ক্ষেত্র
* **২৫ Gs** – পৃথিবীর কেন্দ্রে চৌম্বক ক্ষেত্র 
* **৫০ Gs** – একটি সাধারণ রেফ্রিজারেটর চুম্বকের চৌম্বক ক্ষেত্র
* **১০০ Gs** – একটি লৌহ চুম্বকের চৌম্বক ক্ষেত্র
* **১৫০০ Gs** - সৌর কলঙ্কের মাঝে চৌম্বক ক্ষেত্র 
* **১০০০০ to ১৩০০০ Gs** – নিওডিমিয়াম-আয়রন-বোরন চুম্বকের রেম্যানেন্স 
* **১৬০০০ থেকে ২২০০০ Gs** - ট্রান্সফরমারে ব্যবহার করা উচ্চ ব্যাপ্তিযোগ্য লোহার সংকরের স্যাচুরেশন 
* **৩০০০–৭০,০০০ Gs** – একটি মেডিকেল এমআরআই যন্ত্রের চৌম্বক ক্ষেত্র
* **১০<sup>১২</sup>–১০<sup>১৩</sup> Gs** – নিউট্রন তারা পৃষ্ঠের চৌম্বক ক্ষেত্র 
* **৪×১০<sup>১৩</sup> Gs** – কোয়ান্টাম তড়িৎগতিবিদ্যার সীমা
* **১০<sup>১৪</sup> Gs** – ধনু এ* কে প্রদক্ষিণরত ম্যাগনেটার পিএসআর জে১৭৪৫-২৯০০ এর চৌম্বক ক্ষেত্র
* **১০<sup>১৫</sup> Gs** – কিছু নতুন সৃষ্ট ম্যাগনেটারের চৌম্বক ক্ষেত্র 

* **১০<sup>১৭</sup> Gs** – নিউট্রন তারা চুম্বকত্বের উচ্চসীমা 

## আরও দেখুন

*তড়িচ্চুম্বকত্ব
*তড়িৎ ক্ষেত্র
*লোরেন্‌ৎস বল

## টীকা

## তথ্যসূত্র

বিষয়শ্রেণী:পরিমাপের একক সমূহ
বিষয়শ্রেণী:চুম্বকত্ব
জামে মসজিদ (হংকং)

**জামিয়া মসজিদ** (, বা **শেলি স্ট্রিট মসজিদ**,  回教清真禮拜總堂 নামেও পরিচিত) চীনের হংকংয়ের মিড-লেভেলসে অবস্থিত একটি মসজিদ। পার্শ্ববর্তী সড়কগুলো মসজিদ সড়ক এবং মসজিদের সংযোগস্থলটির নামকরণও  মসজিদটি নামে করা হয়েছে। মুফতি আবদুল জামান এই মসজিদের প্রধান ইমাম এবং তিনিই রমজান মাসের তারাবীহ ও নামাজের ইমামতি করেন।

## ইতিহাস
১৮৯০ সালে ব্রিটিশ হংকং সরকার কর্তৃক ইজারা দেওয়া এক টুকরো জমির উপর মসজিদটি নির্মাণ করা হয়।  ১৮৫০ সালের ২৩ ডিসেম্বর জমিটির চুক্তি অনুমোদিত হয়। প্রাথমিকভাবে, মসজিদটির নাম রাখা হয় *মোহামেডান মসজিদ*। ১৯১৫ সালে মসজিদ ভবনটির সম্প্রসারণ করা হয় ফলে মসজিদ ভবনটি আরও বড় হয়। দ্বিতীয় বিশ্বযুদ্ধের পরে, মসজিদটিকে  *জামিয়া মসজিদ* নামকরণ করা হয়।  এটি *লাস্কার মন্দির* নামেও পরিচিত।

## ভবন
মসজিদটি একটি খিলানযুক্ত প্রধান প্রবেশপথ আছে। মসজিদটি আয়তকার আকৃতির। চারদিকে আরবি ধাঁচের খিলানযুক্ত জানালা আছে। ভবিষ্যতে মসজিদের পাশে একটি ইসলামী সাংস্কৃতিক কেন্দ্র নির্মাণের পরিকল্পনা আছে। এমটিআর এর কেন্দ্রীয় স্টেশন থেকে দক্ষিণ পশ্চিম দক্ষিণে হাঁটার দূরত্বে মসজিদটি অবস্থিত।

## সংরক্ষণ
২০১০ সালের মে মাসে হংকং সরকার মসজিদের ভবনটিকে গ্রেড ওয়ান ভবন হিসেবে মর্যাদা দেয়  সরকার "ভবনটি গুরুত্বপূর্ণ, এটিকে রক্ষার জন্য সর্বাত্মক প্রচেষ্টা করা উচিত।"

## চিত্রশালা
 
চিত্র:Jamia_Mosque_Hong_Kong.JPG
চিত্র:HK_Shelley_Street_Jamia_Mosque_回教清真禮拜總堂_name.JPG
চিত্র:HK Central 些利街 Shelley Street 回教清真禮拜總堂 Jamia Mosque gate head March-2016 DSC.JPG
চিত্র:HK 回教清真禮拜總堂 Jamia Mosque HMH ESSACK ELIAS Bombay.foundation stone August-1915 by NAKODA SULEMAN CURIM MAHOMED.jpg
চিত্র:Jamia Mosque Hong Kong.JPG
চিত্র:Shelley Street Jamia Mosque.jpg
চিত্র:HK Central 些利街 Shelley Street 回教清真禮拜總堂 Jamia Mosque facade TGP Grand Panorama Mar-2016 DSC.JPG


## আরও দেখুন

* হংকংয়ে ইসলাম
* সেন্ট্রাল এবং ওয়েস্টার্ন হেরিটেজ ট্রেইল
* হংকংয়ের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের মসজিদ
বিষয়শ্রেণী:হংকংয়ের ভবন ও স্থাপনা
বিষয়শ্রেণী:হংকংয়ের মসজিদ
বিষয়শ্রেণী:১৮৯০-এ প্রতিষ্ঠিত
আতা-মালিক জুওয়াইনি

**আতা-মালেক জুভিয়ানি** (১২৮৩) (ফার্সি: عطاملک جوینی), পূর্ণনাম, আলা আল-দীন তা-উল্লাহ (ফার্সি: علاءالدین عطاءالله), তিনি ছিলেন একজন ফার্সি ইতিহাসবিদ, যিনি তারিখ-ই জাহান-গুসাহ নামক মঙ্গো্ল বাহিনী নিয়ে এ্কটি ঐতিহাসিক বই রচনা করেন যার ইংরেজি নাম *History of the World Conqueror*।

পূর্ব পারস্যের খোরাসান শহরের জুভিআইন-এ তাঁর জন্ম। তার দাদা ও তার বাবা বাহা আল-দীন দুজনেই যথাক্রমে মুহাম্মদ জালাল আল-দীন ও ওগেদাই খানের জন্য সাহিব-ডিভান বা অর্থ প্রতিমন্ত্রী পদে অধিষ্ঠিত ছিলেন। বাহা আল-দিন তার তাৎক্ষণিক উচ্চতর, আমির অর্ঘ্যের জন্য ডেপুটি সি. ১২৪৬হিসেবে কাজ করেন, যার ভূমিকায় তিনি জর্জিয়ার রাজ্য সহ বিশাল এলাকা দেখতে পান।

জুভিয়ানি নিজেও সাম্রাজ্যের গুরুত্বপূর্ণ কর্মকর্তা হয়ে ওঠেন। তিনি দু ' বার ১২৫২-৫৩ তার মঙ্গোল রাজধানী কারামোরাম সফর করেন। ১২৫৬সালে তিনি ইলখান হুগালোর সাথে ছিলেন এবং তার পালিত সংগ্রহশালার অংশ সংরক্ষণের দায়িত্ব পালন করেন। তিনি ১২৫৮ সালে বাগদাদের বস্তার সময় হুগলোর সাথে ছিলেন এবং পরের বছর বাগদাদ, লোয়ার মেসোপটেমিয়া এবং খুকস্তান গভর্নর নিযুক্ত হন। ১২৮২ নাগাদ জুভিয়ানি লেক ভ্যানের উত্তর-পূর্বে লা-তাক চরাচরে অনুষ্ঠিত একটি মঙ্গোল কুরসিতাই বা সমাবেশে উপস্থিত হন। তার পরের বছর মারা যান আজারবাইজানের মুঘ্ন বা আররান।

জুভিয়ানির ভাই ছিলেন শক্তিশালী শামস আল-দীন মোহাম্মদ সাহেব-দিভান, যিনি হুগনু ও আকিউনা খানের অধীনে অর্থ প্রতিমন্ত্রীর দায়িত্ব পালন করেছিলেন। নিজের অধিকারে একজন সুদক্ষ নেতা, শামস আল-দিন ছিলেন শ্বশুরবাড়ির প্রভাবশালী: তাঁর স্ত্রী খোশক ছিলেন জর্জিয়ার লর্ড হাই কনস্টেবল আভিগ মখরগ্রারজিলির মেয়ে এবং জিভানটসা, যিনি জর্জিয়ার কুইন হয়ে গিয়েছিলেন।

আদালতে জুভিয়েনির নিজের অবস্থান এবং তার পারিবারিক সংযোগ তাকে অন্য ইতিহাসবিদের কাছে অপ্রাপ্য তথ্য হিসেবে তৈরি করে। অজ্ঞাত কারণে জুভিয়ানির ইতিহাস ১২৬০ সালে, মৃত্যুর কুড়ি বছরেরও বেশি আগে।

জুভিয়ানির ইতিহাসের আদর্শ সংস্করণ প্রকাশিত হয়েছে শিরোনামে তারাবীহ-ই জাহাঁ-গানুহ, এড. মির্জা মুহাম্মদ কাজীওয়ানি, ৩ খণ্ড, গিবিবি মেমোরিয়াল সিরিজ ১৬ (লেডেন ও লন্ডন, ১৯১২-৩৭)। জন অ্যান্ড্রু বয়েল-এর একটি ইংরেজি অনুবাদ ১৯৯৭ সালে পুনঃপ্রকাশিত হয়।
## তথ্যসূত্র

বিষয়শ্রেণী:১২২৬-এ জন্ম
বিষয়শ্রেণী:১২৮৩-এ মৃত্যু
ভন বার্টালানফি ফাংশন

ভন বার্টালানফি বৃদ্ধি ফাংশন (ইংরেজিঃঃVon Bertalanffy Growth Function (VBGF) , বা ভন বার্টালানফি বক্র রেখা হচ্ছে একটি  বৃদ্ধি বক্ররেখা মডেল। এটি গণিতবিদ ও পরিসংখ্যানবিদ 
লুডভিগ ভন বার্টালানফি এর নামে নামকরণ করা হয়েছে। এটি  সাধারণীকৃত লজিস্টিকস ফাংশনের
একটি বিশেষ ক্ষেত্র। এই বৃদ্ধি বক্ররেখা প্রাণীদের গড় বয়সদৈর্ঘ্য পরিমাপে ব্যবহার হয়। এই ফাংশন সাধারণত বাস্তুসংস্থানবিদ্যায় মাছের বৃদ্ধিতে মডেল তৈরিতে ব্যবহার হয়।  
মডেলটি গাণিতিকভাবে এভাবে লেখা যায়:
:  L(a)=L_\infty(1-\exp(-k(a-a_0)))

এখানে,a= বয়স (age),
k=বৃদ্ধি গুণাঙ্ক (growth coefficient) 
a_0= প্রারম্ভিক অবস্থায় a এর মান  যখন বয়স হচ্ছে শূন্য
এবং L_\infty হচ্ছে  
গননার সুবিধার্থে ধরে নেয়া কাল্পনিক দৈর্ঘ্য।
এটি হচ্ছে একটি সরলরৈখিক ডিফারেন্শিয়াল সমীকরণের সমাধান। সমীকরণটি নিম্নরূপ:
: \frac{dL}{da}=k (L_{\infty}-L) 

## মৌসুমী ভন বার্টালানফি ফাংশন

এই ফাংশন্টি সেই সব জীবের ক্ষেত্রে ব্যবহার হয় যারা মৌসুমীভাবে বাড়ে। এটি ১৯৮৮ সালে I.F Somer তৈরি করেন।

## তথ্যসূত্র

*Somer I, F 1988. On a seasonally oscillating growth function. Fishbyte 6:8-11.
*Daniel Pauly, G.R Morgan(1987),
Length based methods in fisheries research.Worldfish. p.&nbsp;299
ISBN 978-971-10-2228-0.
*Food And Agriculture Organisations of United Nations(2005). Management Techniques for Elasmobranch Fisheries. Food & Agriculture Org. P. 93.  ISBN 978-92-5-105403-1
*Springer Science & Business Media. ISBN 978-1-4020-5570-6.
বিষয়শ্রেণী:গাণিতিক প্রতিরূপ নির্মাণ
লুর্দের রানী মা মারিয়ার ধর্মপল্লী, নাটোর

**লুর্দের রাণী মা মারীয়া ধর্মপল্লী** যীশু খ্রিস্টের জাগতিক জননী মারীয়া বা মরিয়ম-এর পূণ্য নামের স্মৃতিতে উৎসর্গিত একটি ধর্মপল্লি। খ্রিস্টধর্ম পরিচালনা কর্তৃপক্ষকে বলা হয় খ্রিস্টমন্ডলী বা সংক্ষিপ্তাকারে শুধু মন্ডলী। মন্ডলী কর্তৃপক্ষের মূল পরিচালনা কেন্দ্র ভাটিকান বা রোম। স্থানীয়ভাবে খিস্টধর্ম বিশ্বাসী জনসাধারনকে পরিচালনা ও আধ্যাত্মিক পরিচর্যা করা/সেবা দানের উদ্দেশ্যে গঠিত/পরিচালিত একটি সাংগঠনিক কর্মএলাকাকে ধর্মপল্লী বলা হয়।

## অবস্থান
নাটোর জেলার দক্ষিণ সিমানায় বড়াইগ্রাম উপজেলার বনপাড়া পৌরসভার ৫টি ও ১ নং জোয়াড়ী ও ৫ নং মাঝগ্রাম ইউনিয়নের ২টি সহ মোট ০৭টি গ্রাম নিয়ে এই ধর্ম পল্লী প্রতিষ্ঠিত। ঐতিহ্যবাহী বড়াল নদীর দক্ষিণে বনপাড়া নামক একটি গ্রামে ধর্মপল্লীর জন্য নির্ধারিত র্গীজাটি অবস্থিত।

## ইতিহাস
১৯৪০ খ্রিস্টাব্দের দিকে ইতালীয় বংশোদ্ভূত ধর্মযাজক ফাদার থমাস কাত্তান সর্বপ্রথম এই নাটোর অঞ্চলে  আসেন। ধারণা করা হয় ১৯৫৮-১৯৫৯  খ্রিস্টাব্দের দিকে  লুর্দের রানী মা মারিয়া ধর্মপল্লীর এই গির্জাটি স্থাপিত হয়। এই ধর্মপল্লীর অন্তর্গত মোট সাতটি গ্রামে প্রায় আট হাজার ক্যাথলিক খ্রিস্টান ধর্মাবলম্বী মানুষ বসবাস করেন।

## বর্ণনা

ধর্মপল্লীর অর্ন্তগত গ্রামগুলিতে প্রায় ৭ হাজার ক্যাথমিক খ্রিস্টধর্ম বিশ্বাসী মানুষ বসবাস করেন। খ্রিস্ট বিশ্বাসীগণের মধ্যে ৯৫ শতাংশ বাঙ্গালী এবং ৫ শতাংশ সাঁওতাল ও অন্যান্য আদিবাসী। সাধারণত, খ্রিস্ট বিশ্বাসীগণ এলাকার গ্রামগুলোতে অন্যান্য ধর্মাবলম্বীগণের সাথে (ইসলাম ধর্মাবলম্বী- মুসলমান ও সনাতন ধর্মাবলম্বী-হিন্দু) মিলেমিশে পাশাপাশি বসত করেন।

ধর্মপল্লী বা গির্জা প্রশাসনের অধিনে একটি হাই স্কুল (সেন্ট যোসেফস্ উচ্চ বিদ্যালয়) ও দুটি প্রাথমিক বিদ্যালয় (সেন্ট যোসেফস্ প্রাথমিক বিদ্যালয় ও সেন্ট জেভিয়ার প্রাথমিক বিদ্যালয়) পরিচালিত হয়। এছাড়া প্রায় ৪৫০ দরিদ্র আদিবাসী ছাত্র-ছাত্রীর অবস্থানের জন্য পৃথক ছাত্র ও ছাত্রীনিবাস পরিচালিত হয়। এলাকার হাজার হাজার দরিদ্র নারীর অর্থনৈতিক উন্নয়ন ও ক্ষমতায়নের জন্য একটি সেলাই কেন্দ্র পরিচালিত হয়। এছাড়া এলাকার প্রসূতি মায়েদের সেবা দানের জন্য উনিশ শ ষাটের দশকে এখানে স্থাপিত হয় দাতব্য চিকিৎসা কেন্দ্র যা এলাকার হাজার হাজার প্রসূতি মাকে নিরাপদ মাতৃত্বে সহায়তা প্রদান করেছে। ধর্মপল্লী কর্তৃপক্ষের ইচ্ছা, আন্তরিক প্রচেষ্টা ও সহযোগীতায় এখানে বহু ব্রীজ-কালভাট ও রাস্তাঘাট নির্মিত রয়েছে। মূলত এ এলাকার শিক্ষা, সামাজিক, অর্থনৈতিক, যোগাযোগ ও স্বাস্থ্য খাতে উন্নয়নে এখানকার গির্জা কর্তৃপক্ষ ও খ্রিস্ট বিশ্বাসীগণের রয়েছে বিরাট ভূমিকা।

## তথ্যসূত্র

বিষয়শ্রেণী:নাটোর জেলা
সেরছিপ জেলা

**সেরছিপ জেলা** ভারতের মিজোরাম রাজ্যের এগারোটি প্রশাসনিক জেলার মধ্যে অন্যতম। জেলাটির আয়তন ১৪২১.৬০ বর্গকিলোমিটার। জেলার প্রশাসনিক সদর দফতর সেরছিপ শহরে অবস্থিত। এই জেলাটি ১৯৮৯ সালের ১৫ সেপ্টেম্বর বৃহত্তর আইজল জেলা থেকে বের করে তৈরি করা হয়।
২০১১ সালের জনগণনা অনুসারে ভারতের জেলাগুলির মধ্যে সবচেয়ে বেশি সাক্ষরতার হার রয়েছে এখানে এবং সাইহার পরে মিজোরামের দ্বিতীয় জনবহুল জেলা সেরছিপ।

## ভূগোল
জেলাটি উত্তর ও উত্তর-পশ্চিমে আইজল জেলা, পশ্চিম এবং দক্ষিণে লুংলেই জেলা, দক্ষিণ-পূর্বে মায়ানমার দেশ(বার্মা), এবং পূর্বে চাম্ফাই জেলা দ্বারা সীমাবদ্ধ.
জেলাটি বেশিরভাগ পার্বত্য অঞ্চল এবং কিছু ছোট নদীর অববাহিকা নিয়ে গঠিত। অববাহিকা অঞ্চল্টি কৃষিক্ষেত্রে ব্যবহৃত হয়। সেরছিপ জেলাটি ম্যাট নদী এবং তুইকুম নদীর মাঝখানে অবস্থিত। তুইকুম নদীর জল সেরছিপ শহরে জনসাধারণের পানীয় জলের জন্য ব্যবহার করা হয় এবং ম্যাট নদীর জল সেরছিপের "চালের বাটি" হিসাবে বিবেচিত জাওলপাইতে সেচের কাজে ব্যবহার করা হয়। মিজোরামের সর্ব্বোচ্চ জলপ্রপাত ভানতাং জলপ্রপাতটি লাউ নদীর ওপর থানাজল শহর থেকে প্রায় ৫ কিলোমিটার (৩.১ মাইল) দক্ষিণে অবস্থিত। 
সমুদ্রপৃষ্ঠ থেকে জেলাটির গড় উচ্চতা ৮৮৮ মিটার (২,৯১৩ ফুট)। এর গড় বার্ষিক দৈনিক তাপমাত্রা ১৫ ডিগ্রি সেলসিয়াস থেকে ২৭ ডিগ্রি সেন্টিগ্রেড পর্যন্ত থাকে এবং বৃষ্টিপাত মাঝারি হয়।।

## প্রশাসনিক বিভাগ
জেলাটি জেলাশাসক দ্বারা পরিচালিত হয় যার অফিস সেরছিপ শহরে। একচল্লিশটি গ্রাম সহ তিনটি মহকুমা (শহরতলির তহসিল)) এবং সার্চশিপ সদর, উত্তর ভানাইলাইফাই এবং থেনজল- এই তিনটি শহর নিয়ে জেলাটি গঠিত

## জনমিতি
২০১১ সালের জনগণনা অনুসারে সেরছিপ জেলার জনসংখ্যা ৬৪,৯৩৭ জন, যা প্রায় মার্শাল দ্বীপপুঞ্জের জনসংখ্যার সমান। জনসংখ্যার বিচারে ভারতের ৬৪০টি জেলার মধ্যে এটির অবস্থান ৬২৬তম। জনসংখ্যার প্রায় এক তৃতীয়াংশ সেরছিপ শহর এবং তার আশেপাশে বসবাস করে। জেলাটির জনসংখ্যার ঘনত্ব প্রতি বর্গকিলোমিটারে ৪৬ জন (১২০ জন/বর্গ মাইল)। ২০০১-২০১১ এর দশকে এর জনসংখ্যা বৃদ্ধির হার ছিল ২০.৫৬%। সেরছিপে প্রতি ১০০০ জন পুরুষের জন্য ৯৭৭ জন নারী রয়েছেন এবং সাক্ষরতার হার ৯৭.৯১%। 


## উদ্ভিদকুল ও প্রাণিকুল
১৯৯১ সালে এই অঞ্চলটিতে ৩৫ বর্গকিলোমিটার এলাকা জুড়ে খাওংলুং বন্যপ্রাণী অভয়ারণ্য গড়ে তোলা হয়।

## তথ্যসূত্র

বিষয়শ্রেণী:মিজোরামের জেলা
বিষয়শ্রেণী:সেরছিপ জেলা
বিষয়শ্রেণী:১৯৯৮-এ মিজোরামে প্রতিষ্ঠিত
শির কোরমা (চলচ্চিত্র)

***শির কোরমা*** হচ্ছে ভারতের একটি চলচ্চিত্র (উর্দু ভাষার) যেখানে দুজন মুসলিম নারীর সমপ্রেমের কথা বর্ণিত হয়েছে। চলচ্চিত্রটির পরিচালক ছিলেন ফরজ আরিফ আনসারী এবং কাহিনীকারও তিনি; চলচ্চিত্রটির প্রযোজক ছিলেন মার্জিক ডি সুজা। নারীকেন্দ্রিক এই চলচ্চিত্রটিতে দিব্যা দত্ত এবং স্বরা ভাস্কর সমপ্রেমী চরিত্রে অভিনয় করেছেন। ২০১৯ সালের আগস্টে এই চলচ্চিত্রটির নির্মাণ শুরু হয় মুম্বইতে।

## অভিনয়ে
*দিব্যা দত্ত - নুর খান
*স্বরা ভাস্কর - রুখসার সিদ্দিকী
*শাবানা আজমী - নুরের মা রাজিয়া
*সুরেখা সিকরি - নুরের নানী নাজনীন
## তথ্যসূত্র

## বহিঃসংযোগ
* 

বিষয়শ্রেণী:উর্দু ভাষার ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী চলচ্চিত্র
বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র
বিষয়শ্রেণী:লেসবিয়ান সম্পর্কিত চলচ্চিত্র
বিষয়শ্রেণী:এলজিবিটিকিউ সম্পর্কিত প্রণয়ধর্মী চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:ভারতীয় স্বল্পদৈর্ঘ্য চলচ্চিত্র
চাই ওয়ান মসজিদ

**চাই ওয়ান মসজিদ** () বা **কেপ কলিনসন মসজিদ** চীনের হংকংয়ের চাই ওয়ানে অবস্থিত একটি মসজিদ।  মসজিদটি হংকংয়ে নির্মিত পঞ্চম মসজিদ।

## ইতিহাস
১৯৬৩ সালে হো ম্যান টিনের কবরস্থান এবং একটি ছোট মসজিদ পুনরায় চালু করার জন্য ব্রিটিশ হংকং সরকারকে কেপ কলিনসনে কবরস্থানের জন্য একটি জমি সরবরাহ করে। প্রদত্ত জমিতে চাই ওয়ান মসজিদ নামে একটি ছোট মসজিদ নির্মাণ করা হয়। মসজিদটি ১৯৬৩ সালের ৪ আগস্ট উদ্বোধন করা হয় এবং প্রথমদিকে মসজিদে শুধু জানাজার নামাজ পড়া হতো। প্রথমদিকে মসজিদে নিয়মিত নামাজ পড়া হতো না কারণ মসজিদটি প্রত্যন্ত এলাকায় অবস্থিত ছিল। মসজিদের তত্ত্বাবধায়ক ছাড়া আর কোন মুসলমান সেখানে বাস করত না। পরবর্তীতে অনেক সংখ্যক মুসলিম পরিবার চাই ওয়ানে বসতি স্থাপন শুরু করে, ফলে মসজিদে প্রতিদিনের নামাজ পড়া শুরু হয়। ২০০৫ সালে হংকংয়ের  ইসলামী সম্প্রদায় তহবিলের নিয়োজিত কর্মকর্তারা পুরো ভবনটি সংস্কার করে এবং প্রধান নামাজঘরে শীতাতপ নিয়ন্ত্রিত যন্ত্র স্থাপন করে।

২০১০ সালের ১৭ মে পুরাকীর্তি এবং স্মৃতিসৌধ কার্যালয়ের  উপদেষ্টা কমিটি মসজিদটিকে তৃতীয় স্তরের ঐতিহাসিক ভবন হিসেবে মনোনীত করে। 

## স্থাপত্য
মসজিদটির মূল ভবনে বিলাসবহুল সাদা মার্বেলের তিনটি নামাজঘর রয়েছে। নামজঘরের বাইরের খোলা জায়গা ছোট ধরনের ধর্মীয় সমাবেশের জন্য ব্যবহার করা হয়। এমটিআর-এর চাই ওয়ান স্টেশন থেকে দক্ষিণ পশ্চিমে হেঁটে যাওয়া যায় এমন দূরত্বে মসজিদটি অবস্থিত।

## আরও দেখুন

* হংকংয়ে ইসলাম 
* হংকংয়ের মসজিদের তালিকা
* চীনের বিশেষ প্রশাসনিক অঞ্চল

## তথ্যসূত্র

## বহিঃসংযোগ

বিষয়শ্রেণী:হংকংয়ের মসজিদ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের মসজিদ
বিষয়শ্রেণী:হংকংয়ের ভবন ও স্থাপনা
বিষয়শ্রেণী:১৯৬৩-এ প্রতিষ্ঠিত
রোমাঞ্চকর চলচ্চিত্র

**রোমাঞ্চকর চলচ্চিত্র** (এছাড়াও **থ্রিলার চলচ্চিত্র, সাসপেন্স চলচ্চিত্র** বা **সাসপেন্স থ্রিলার** নামেও পরিচিত) একটি বিস্তৃত চলচ্চিত্র ধারা যা দর্শকদের মধ্যে উত্তেজনা এবং সাসপেন্স জাগিয়ে তোলে। বেশিরভাগ চলচ্চিত্রের প্লটে পাওয়া সাসপেন্স উপাদানটি এই ধারার চলচ্চিত্র নির্মাতারা বিশেষভাবে কাজে লাগান। দর্শক যা অনিবার্য বলে মনে করেন তা বিলম্বিত করে উত্তেজনা তৈরি করা হয় এবং এমন পরিস্থিতির মধ্য দিয়ে তৈরি হয় যেখানে ভয়ঙ্কর বা যেখানে পালানো অসম্ভব বলে মনে হয়। 

## তথ্যসূত্র

বিষয়শ্রেণী:রোমাঞ্চকর চলচ্চিত্র
বিষয়শ্রেণী:চলচ্চিত্রের ধরন
ওয়ার্ধা জেলা

**ওয়ার্ধা জেলা** পশ্চিম ভারতের মহারাষ্ট্র রাজ্যের অন্তর্গত একটি প্রশাসনিক জেলা। এই জেলা নাগপুর বিভাগের একটি অংশ। ওয়ার্ধা শহরটি জেলার প্রশাসনিক সদর দফতর। হিঙ্গনঘাট এবং ওয়ার্ধা জেলার প্রধান শহর। ২০১১ সালের জনগণনা অনুযায়ী জেলাটির জনসংখ্যা ১,৩০০,৭৭৪ জন, যার মধ্যে ২৬.২৮% জনসংখ্যা শহরে বসবাস করেন।

## ইতিহাস
ওয়ার্ধা জেলার ইতিহাস সুপ্রাচীন কাল থেকে প্রবাহিত। এটি মৌর্য, শুঙ্গ, সাতবাহন এবং বাকাটক সাম্রাজ্যের অন্তর্ভুক্ত ছিল। প্রভাপুর বা আধুনিককালের পাভনার এক সময় বাকাটক রাজবংশের রাজধানী ছিল মনে করা হয়। বাকাটকরা ছিলেন গুপ্ত সাম্রাজ্যের সমসাময়িক। দ্বিতীয় চন্দ্রগুপ্তের কন্যা প্রভাবতীগুপ্তের বিয়ে হয়েছিল বাকাটক শাসক দ্বিতীয় রুদ্রসেনের সাথে। খ্রিস্টীয় দ্বিতীয় থেকে পঞ্চম শতাব্দী অবধি রাজত্বকাল চলছিল। তাদের রাজ্য পশ্চিমে আরব সাগর থেকে পূর্ব বঙ্গোপসাগর এবং উত্তরে নর্মদা নদী থেকে দক্ষিণে কৃষ্ণা-গোদাবরী অববাহিকা পর্যন্ত বিস্তৃত ছিল।

.

পরবর্তীকালে, ওয়ার্ধা চালুক্য, রাষ্ট্রকূট, যাদব, দিল্লি সুলতানি, বাহামনি সালতানাত, বেরার, গোন্ড এবং মারাঠা সাম্রাজ্যের অধীনে ছিল। প্রায় ১৮৫০ এর দশকে ওয়ার্ধা, (তখন নাগপুরের একটি অংশ) ব্রিটিশদের হাতে যায়। ব্রিটিশ ভারতে ওয়ার্ধা সেন্ট্রাল প্রভিন্সের অন্তর্গত ছিল। ওয়ার্ধা সেবাগ্রামের একটি ভগিনী শহর, এবং উভয় শহরই ভারতীয় স্বাধীনতা আন্দোলনের প্রধান কেন্দ্র হিসাবে ব্যবহৃত হয়েছিল, বিশেষত ১৯৩৪ সালে ভারতীয় জাতীয় কংগ্রেসের বার্ষিক সভা এবং মহাত্মা গান্ধীর আশ্রমের সদর দফতর হিসাবে।

বর্তমানের ওয়ার্ধা জেলাটি ১৮৬২ সাল পর্যন্ত নাগপুর জেলার অন্তর্ভুক্ত ছিল। পরবর্তীকালে এটি প্রশাসনিক সুবিধার্থে পৃথক করা হয় এবং পুলগাঁওয়ের কাছে কাওথা জেলা সদর ছিল। ১৮৬৪ সালে, জেলা সদরটি পালকওয়াড়ি গ্রামে স্থানান্তরিত হয় যা ওয়ার্ধা শহর হিসাবে পুনর্নির্মাণ করা হয়েছিল।

## জনমিতি
২০১১ সালের জনগণনা অনুসারে ওয়ার্ধা জেলার জনসংখ্যা ১,৩০০,৭৭৪ জন যা মরিশাস বা মার্কিন যুক্তরাষ্ট্রের নিউ হ্যাম্পশায়ার রাজ্যের জনসংখ্যার সমান। জনসংখ্যার বিচারে ভারতের ৬৪০টি জেলার মধ্যে ওয়ার্ধার অবস্থান ৩৭৭তম। জেলাটির জনসংখ্যার ঘনত্ব প্রতি বর্গকিলোমিটারে ২০৫ জন (৫৩০জন/বর্গ মাইল)। ২০০১-২০১১ এর দশকে জেলার জনসংখ্যার বৃদ্ধির হার ছিল ৪.৮%। ওয়ার্ধায় প্রতি ১০০০ পুরুষ পিছু ৯৪৬ জন মহিলা রয়েছেন এবং সাক্ষরতার হার ৮৭.২২%।


## তথ্যসূত্র

## বহিঃসংযোগ

* ওয়ার্ধা জেলার ওয়েবসাইট
* ওয়ার্ধা জেলা পরিষদ


বিষয়শ্রেণী:বিদর্ভ
বিষয়শ্রেণী:মহারাষ্ট্রের জেলা
বিষয়শ্রেণী:১৮৬২-এ ভারতে প্রতিষ্ঠিত
টংজিন বড় মসজিদ

**টংজিন বড় মসজিদ** () চীনের নিংশিয়া হুই স্বায়ত্তশাসিত অঞ্চলের উজংয়ের টুংজিন শহরে অবস্থিত একটি মসজিদ। মসজিদটি নিংশিয়ার প্রাচীনতম এবং বৃহত্তম মসজিদ।

## ইতিহাস
ইউয়ান রাজবংশের শাসনকালের সম্ভবত চৌদ্দ শতকে মসজিদটি নির্মাণ করা হয়েছে।  মসজিদটি পূর্বে একটি মঙ্গোলিয় বৌদ্ধ মন্দির ছিল। ১৩৬৮ সালে ইউয়ান রাজবংশের পতনের পরে মন্দিরটি পরিত্যক্ত হয়ে যায়। মিং রাজবংশের শুরুর দিকে এটি মসজিদ হিসেবে পুনর্নির্মাণ করা হয়।  ষোড়শ শতাব্দীতে, ১৭৯১ সালে এবং ১৯০৭ সালে মসজিদটির বড় ধরনের সংস্কার করা হয়। ১৯৩৬ সালে মসজিদটি আরও সম্প্রসারণ করা হয়। ১৯৩৬ সালে চীন শ্রমিক ও কৃষক লাল সৈন্যবাহিনী নিংজিয়ার মুক্ত অঞ্চলগুলির পশ্চিমের দিকে অভিযানে গেলে তারা এই মসজিদে স্থানীয় লোকজনের সাথে বৈঠক করে। তারা শানগানিংয়ে ইউহাই প্রদেশিক জাতীয় সরকার গঠন করে। ১৯৮৩ সালে রাজ্য পরিষদ কর্তৃক মসজিদটিকে জাতীয় প্রধান সাংস্কৃতিক ধ্বংসাবশেষ সংরক্ষিত স্থানের মর্যাদা দেয়। বর্তমানে মসজিদটি ইহেহানী সম্প্রদায়ের অন্তর্ভুক্ত। 

যিঞ্চুয়ান রেল স্টেশন থেকে বাসেযোগে মসজিদটিতে যাওয়া যায়।

## স্থাপত্য
মসজিদটি হান শৈলীতে নির্মাণ করা এবং ইসলামী শৈলীতে শোভিত করা হয়েছে। , যা হান এবং হুই সংস্কৃতির সংমিশ্রণ প্রদর্শন করে। মসজিদটি হান এবং হুই সংস্কৃতির সংমিশ্রণে নির্মাণ করা হয়েছে। সাতটি মিটার উচ্চতা বিশিষ্ট একটি নীল সবুজ মাচার উপর মসজিদের পুরা ভবনটি নির্মাণ করা হয়েছে। ইট খোদাই করো সজ্জিত কাঠের কাজ দিয়ে সামনের দরজা তৈরি করা হয়েছে। মসজিদের মূল ভবনে প্রধান নামাজঘর এবং দুটি সংযোগকারী ঘরের সমন্বয়ে মোট ১০০০ জন মুসল্লি একসাথে নামাজ পড়তে পারে। মসজিদের পেছনে একটি কবরস্থান রয়েছে যেখানে দুইজন সূফী সাধক (বা শায়খ) এর মাজার রয়েছে।

## আরও দেখুন

* চীনে ইসলাম 
* চীনের মসজিদের তালিকা

## তথ্যসূত্র

বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:চীনের মসজিদ
এয়ার ২৬

**এয়ার২৬ - লিনহাজ এরিয়াজ, এস.এ.** হল অ্যাঙ্গোলার লুয়ান্ডা ভিত্তিক একটি বিমান কোম্পানি। ২০০৬ সালে প্রতিষ্ঠিত, এটি কোয়াত্রো দে ফেভেরেইরো বিমানবন্দর থেকে অভ্যন্তরীণ যাত্রী এবং কার্গো ফ্লাইট পরিচালনা করত। টিএএজি ব্যতীত, অন্য সকল অ্যাঙ্গোলীয় এয়ারলাইন্সের সাথে এটিও ইউরোপীয় ইউনিয়নের অভ্যন্তরে বিমান পরিচালনা করা থেকে নিষিদ্ধ। ২০১০ সালে, সংস্থাটির লাইসেন্স প্রত্যাহার করা হয়, তবে ৩১ জানুয়ারি ২০১১ সালে তা আবার ফিরিয়ে দেওয়া হয়। তবে এয়ারলাইনটি বছরের শেষের দিকে পুরোপুরি পুনরায় শুরু করতে সক্ষম ছিল না।

## বহর
[ডান|থাম্ব|২০০৯ সালে ল্যান্সেরিয়া আন্তর্জাতিক বিমানবন্দরের হ্যাঙ্গারে একটি এয়ার ২৬ [এমব্রায়ার ইএমবি ১২০ ব্রাসিলিয়া বিমান।]]
এয়ার ২৬-এর বহরটি নিম্নোক্ত বিমানগুলি নিয়ে গঠিত (আগস্ট ২০১৯ হিসাবে):

বিমান সংস্থাটি পূর্বে নিম্নলিখিত বিমানগুলি পরিচালনা করত:
* এমব্রায়ার ইএমবি ১২০ 

## তথ্যসূত্র

## বহিঃসংযোগ

বিষয়শ্রেণী:২০০৬-এ প্রতিষ্ঠিত বিমান পরিবহন সংস্থা
বিষয়শ্রেণী:লুয়ান্ডা ভিত্তিক কোম্পানি
বিষয়শ্রেণী:২০১১-এ বিলুপ্ত বিমান পরিবহন সংস্থা
ইসলাম শিক্ষার পণ্ডিতদের তালিকা

মুসলিম প্রেক্ষাপটে, ইসলাম শিক্ষার মধ্যে মূলত গবেষণা ও জ্ঞানের ইসলামীকরণের মাধ্যমে সংজ্ঞায়িত সমস্ত একাডেমিয়া অন্তর্ভুক্ত থাকতে পারে। এর মধ্যে ধর্মীয় চিন্তার সমস্ত ঐতিহ্যবাহী রূপ যেমন কালাম (ইসলামী ধর্মতত্ত্ব) এবং ফিকহ (ইসলামী আইনশাস্ত্র) অন্তর্ভুক্ত রয়েছে এবং এটি সাধারণত পশ্চিমে ধর্মনিরপেক্ষ বলে বিবেচিত ক্ষেত্রগুলিকে যেমন ইসলামী বিজ্ঞান এবং ইসলামী অর্থনীতি হিসাবে অন্তর্ভুক্ত করে।

অ-মুসলিম প্রেক্ষাপটে, ইসলামিক গবেষণায় সাধারণভাবে ইসলাম, মুসলিম সংস্কৃতি, মুসলিম ইতিহাস এবং ইসলামী দর্শনের ঐতিহাসিক গবেষণায় উল্লেখ করে। বিভিন্ন শাখায় থেকে শিক্ষার্থীরা একত্রে অংশগ্রহণ করে এবং মূলত মুসলিম সমাজের অতীত, এবং বর্তমানের উপর ধারণাগুলি বিনিময় করে।

## তালিকা
* লেখক অনুযায়ী ইসলাম শিক্ষা (অমুসলিম বা একাডেমিক)
* ইসলামী ইতিহাসবেত্তাদের তালিকা
* ইসলামী দার্শনিকদের তালিকা
* ইসলামী ফকীহদের তালিকা
* মুসলমান তুলনামূলক ধর্মবাদীদের তালিকা
* মুসলমান গণিতবিদদের তালিকা
* মুসলমান বিজ্ঞানীদের তালিকা
* মুসলমান জ্যোতির্বিদদের তালিকা
* ইসলামের সমসাময়িক মুসলমান পণ্ডিতদের তালিকা
* ইসলামের শিয়া মুসলমান পণ্ডিতদের তালিকা
* :বিষয়শ্রেণী:সুন্নি মুসলমান পণ্ডিত

## অপ্রচলিত পণ্ডিতগণ
* ইনায়েতউল্লাহ খান মাশরিকি
* গোলাম আহমেদ পারভেজ

## ইসলামে ধর্মান্তরিত
* আবদালকাদির আস-সুফি
* ইউসুফ এস্টেস
* ইভান আগুয়ালি
* ইবনে ইয়াসিয়া আল-মাগরিবা আল সামওয়াল
* উমর ভাদিলো
* ওয়ার্থ দ্বীন মোহাম্মদ
* খালিদ ইয়াসিন
* খালিদ ব্লাঙ্কিনশিপ
* জাইদ শাকির
* জোয়েল হেইয়ার্ড
* জোসেফ ই বি লুমবার্ড
* টিমোথি উইনটার
* নুহ কেলার
* ফ্রিথজফ শিউন
* বিলাল ফিলিপস
* মাইকেল উল্ফ
* মারমাদুকে পিকথল
* মার্টিন লিংস
* ম্যালকম এক্স
* মুহাম্মদ আসাদ
* রজার গ্যারোডি
* শেরম্যান জ্যাকসন
* সিরাজ ওয়াহাজ
* সুহাইব ওয়েব
* হামজা ইউসুফ
* হুসেইন ইয়ে

## আরও দেখুন
* উলামা
* আল্লামা

## বহিঃসংযোগ
* Alfonso X el sabio, Escuela de Traductores ইংরেজি ভাষায়
* List of Muslim scholars

বিষয়শ্রেণী:ইসলাম শিক্ষার পণ্ডিত
বিষয়শ্রেণী:ইসলামি চিন্তাবিদ
বিষয়শ্রেণী:ইসলাম সম্পর্কিত তালিকা
সেলভাম (১৯৬৬-এর চলচ্চিত্র)

**সেলভাম** হচ্ছে ১৯৬৬ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির পরিচালক ছিলেন কে এস গোপালকৃষ্ণ এবং প্রযোজক ছিলেন ভি কে রামস্বামী যিনি তামিল চলচ্চিত্র জগতের একজন অভিনেতাও ছিলেন। চলচ্চিত্রটির নায়ক-নায়িকা ছিলেন শিবাজি গণেশন এবং কে. আর. বিজয়া। গানগুলোর সুরারোপ করেছিলেন কে ভি মহাদেব।

## অভিনয়ে
*শিবাজি গণেশন - সেলভাম
*কে. আর. বিজয়া - বল্লি
*এস ভি রঙ্গ রায় - ডাঃ রাজন
*এস ভি সহস্রনম - বুটালিঙ্গম (শত্রু ভূমিকা)
*ভি নাগাইয়াহ - কন্দস্বামী, বল্লির বাবা
*নাগেশ  - 
*রমাপ্রভা - রত্না
## সঙ্গীত
চলচ্চিত্রটির সঙ্গীত পরিচালক ছিলেন কে ভি মহাদেব। 

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৬৬-এর চলচ্চিত্র
বিষয়শ্রেণী:১৯৬০-এর দশকের তামিল ভাষার চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
এম এ খালেক

**এম এ খালেক** (১৯২২ - ২০০৮ সালের ৪ জানুয়ারি) শাহাবুদ্দিন আহমেদ তত্ত্বাবধায়ক সরকারের আইন, বিচার ও সংসদ বিষয়ক মন্ত্রণালয় মন্ত্রী পদমর্যাদার একজন বিচারক ও প্রাক্তন উপদেষ্টা ছিলেন।

## শৈশব ও পড়ালেখা
খালেক ১৯২২ সালে সোনারাই, ডোমার উপজেলা, নীলফামারী জেলা, পূর্ব বাংলা, ব্রিটিশ ভারত জন্মগ্রহণ করেছিলেন। তিনি রংপুরের কারমাইকেল কলেজ থেকে স্নাতক ডিগ্রি অর্জন করেছেন। তিনি কলকাতা বিশ্ববিদ্যালয় থেকে স্নাতকোত্ত আইন ডিগ্রি অর্জন করেন।

## কর্মজীবন
১৯৪৭ সালে, পূর্ব পাকিস্তান সিভিল সার্ভিসের বিচার বিভাগে যোগদান করেন। ১৯৫৬ থেকে ১৯৬৬ সাল পর্যন্ত পূর্ব পাকিস্তান বিধানসভার সেক্রেটারি হিসাবে দায়িত্ব পালন করেছিলেন। এরপরে দায়রা ও জেলা জজ হিসাবে দায়িত্ব পালন করেন। ১৯৮৩ সালে বিচারিক সেবা থেকে অবসর গ্রহণ করেন। প্রশাসনিক আপিল ট্রাইব্যুনালে কাজ করেছিলেন। সাংবাদিকদের মজুরি বোর্ড কমিশনের কমিশনার ছিলেন। তিনি ঢাকা শিশু হাসপাতালের ট্রাস্টি বোর্ডের সদস্য ছিলেন। শাহাবুদ্দিন আহমেদের মন্ত্রিসভায় আইন, বিচার ও সংসদ বিষয়ক মন্ত্রণালয়ের দায়িত্বে ছিলেন।

## ব্যাক্তগত জীবন
তার বড় মেয়ে শাহীন সুলতানা আবুল হাসান মাহমুদ আলী সাথে বিবাহবন্ধনে আবদ্ধ হয়েছেন।

## মৃত্যু
২০০৮ সালের ৪ জানুয়ারি মারা যান।

## তথ্যসূত্র

বিষয়শ্রেণী:১৯২২-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:বাংলাদেশী আইনজীবী
বিষয়শ্রেণী:২০০৮-এ মৃত্যু
বিষয়শ্রেণী:শাহাবুদ্দিন আহমেদের মন্ত্রিসভার সদস্য
বিষয়শ্রেণী:১৯২১-এ জন্ম
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:নীলফামারী জেলার ব্যক্তি
নান্দীমুখ

**নান্দীমুখ** জেলা শিল্পকলা একাডেমি, চট্টগ্রাম কেন্দ্রিক একটি নাট্যগোষ্ঠী। সৃজনশীল ও সময়োপযোগী নাটক তারা মঞ্চস্থ করে থাকে। এর দল প্রধান হচ্ছেন নাট্যকার *অভীজিৎ সেন গুপ্ত*। জেলা শিল্পকলা একাডেমি, চট্টগ্রাম কেন্দ্রিক নাট্যদল হলেও তারা বিভিন্ন দেশের অংশগ্রহণে আন্তর্জাতিক নাট্যোৎসব আয়োজন করে থাকে।

## পটভূমি
বিদ্রোহের কথা, বিপ্লবের গান, মুক্তিযুদ্ধের কথা, স্বাধিকার আন্দোলনের কথা, মানবিকতার কথা, অসম্প্রদায়িক চেতনার কথা নাটকের মাধ্যমে শিল্পসম্মতভাবে প্রকাশকে ধারণ কর এই নাট্যদলটি ১৯৯০ সালের ১৬ নভেম্বর যাত্রা করে এযাবৎ ১৪টি প্রযোজনা মঞ্চে এনেছে নান্দীমুখ। এক হাজারের মতো মঞ্চায়ন করেছে। নান্দীমুখ আলোচিত প্রযোজনার মধ্যে আছে ‘অন ডিউটি’, ‘জ্বালা’, ‘অলকানন্দার পুত্রকন্যা’, ‘সংবাদ কার্টুন’, ‘লাল লণ্ঠন’, ‘ক্রান্তিকাল’, ‘অর্ফিয়ুস’, ‘বেলা শেষের গল্প’, ‘ঊর্ণাজাল’, ‘খেঁকশিয়াল’ ইত্যাদি।

## কার্যক্রম
১৯৯০ সালের ১৬ নভেম্বর যাত্রা করে এযাবৎ ১৪টি প্রযোজনা মঞ্চে এনেছে নান্দীমুখ। তাদের সর্বশেষ মঞ্চস্থ হয় নাটক *আমার আমি* এর প্রদর্শনী। নান্দীমুখদেশের বাইরেও বিভিন্ন সময় মঞ্চ নাটক প্রযোজনা করেছে। নান্দীমুখ প্রতিবার উৎসবে নান্দীমুখ প্রতিশ্রুতিশীল নাট্যব্যক্তিত্বকে সম্মাননা প্রদান করে আসছে।

## প্রযোজনার তালিকা

## তথ্যসূত্র

বিষয়শ্রেণী:বাঙালি মঞ্চ নাট্যগোষ্ঠী
বিষয়শ্রেণী:বাংলাদেশের নাট্যশালা কোম্পানি
বিষয়শ্রেণী:১৯৯০-এ বাংলাদেশে প্রতিষ্ঠিত
বিষয়শ্রেণী:চট্টগ্রাম ভিত্তিক সংগঠন
মাহমুদ কাফিল উদ্দিন

**মাহমুদ কাফিল উদ্দিন** শাহাবুদ্দিন আহমেদ তত্ত্বাবধায়ক সরকারের একজন সাবেক অর্থ মন্ত্রণালয়ের মন্ত্রী ও  উপদেষ্টা।

## কর্মজীবন
পাকিস্তান সিভিল সার্ভিসে কর্মজীবন শুরু করেছিলেন। বাংলাদেশের অর্থ সচিব হিসাবে দায়িত্ব পালন করেছেন। জাতীয় রাজস্ব বোর্ডের প্রাক্তন চেয়ারম্যান ছিলেন। তিনি শাহাবুদ্দিন আহমেদ তত্ত্বাবধায়ক সরকারের অর্থ মন্ত্রানালয়ের দায়িত্বে নিযুক্ত ছিলেন।

## মৃত্যু
২০১১ সালের ৭ই জানুয়ারি মৃত্যুবরণ করে।

## তথ্যসূত্র

বিষয়শ্রেণী:২০১১-এ মৃত্যু
বিষয়শ্রেণী:শাহাবুদ্দিন আহমেদের মন্ত্রিসভার সদস্য
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
নান-নিং মসজিদ

**নান-নিং মসজিদ** () চীনের কুয়াংশি প্রদেশের, নান-নিং শহরের শিংনিং পৌরজেলায় অবস্থিত একটি মসজিদ।

## ইতিহাস
১৭০৭ সালে ছিং রাজবংশের শুনচি সম্রাটের শাসনামলে মসজিদটি নির্মাণ করা হয়েছে। ১৮০৪ সালে জিয়াকিং সম্রাটের অধীনে মসজিদটি পুনর্নির্মাণ করা হয়। ১৯৭৯ সালে পুরানো ভবন ভেঙে নতুন করে ভবন নির্মাণ করা হয়। 

## স্থাপত্য
মসজিদটি তিনতলা ভবনবিশিষ্ট। মসজিদের মোট জায়গার পরিমাণ ১,৮৯০ বর্গমিটার। মসজিদের প্রায় ১০০ জন মুসল্লি একসাথে নামাজ পড়তে পারে। মসজিদের মোচাকৃতির ছাদ এবং খিলান-শৈলীর দরজাগুলো এবং জানালাগুলো আরবি শৈলীতে নির্মাণ করা হয়েছে। প্রথম তলা রেস্তোঁরা হিসেবে ব্যবহার করা হয়। দ্বিতীয় তলাতে সভা ঘর, কার্যালয় এবং ইমামের থাকার ঘর রয়েছে। তৃতীয় তলা নামাজঘর হিসেবে ব্যবহার করা হয়। 

## আরও দেখুন

* চীনে ইসলাম 
* চীনের মসজিদের তালিকা

## তথ্যসূত্র

## বহিঃসংযোগ

* মসজিদের বিবরণ 

বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের মসজিদ
বিষয়শ্রেণী:১৭০৭-এ প্রতিষ্ঠিত
একেএম আমিনুল হক চৌধুরী

**একেএম আমিনুল হক** একজন বাংলাদেশী শিক্ষাবিদ ও সামুদ্রিক জীববিজ্ঞানী। ১৯৮০-১৯৮৮ দুই মেয়াদে বাংলাদেশ কৃষি বিশ্ববিদ্যালয়ের উপাচার্য হিসাবে দায়িত্ব পালন করেছিলেন। ২০০৬ সালে, পাঁচ বছরের জন্য বাংলাদেশ সরকার জাতীয় অধ্যাপক নিযুক্ত হন। তিনি বর্তমানে মৎস্য ও প্রাণিসম্পদ মন্ত্রণালয়ের অধীনে মৎস্য বিভাগের সামুদ্রিক পরিচালক হিসাবে দায়িত্ব পালন করছেন। শাহাবুদ্দিন আহমেদ তত্ত্বাবধায়ক সরকারের মন্ত্রীর পদমর্যাদার একজন প্রাক্তন উপদেষ্টা।

## শিক্ষা
১৯৫০ সালে ঢাকা বিশ্ববিদ্যালয় থেকে স্নাতক এবং ১৯৫২ সালে পাঞ্জাব বিশ্ববিদ্যালয়, লাহোর থেকে স্নাতকোত্তর শেষ করেন। ১৯৫৭ সালে নটিংহাম বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন
১৯৮৮ সাল থেকে বাংলাদেশ বিজ্ঞান একাডেমির নির্বাচিত সহযোগী। ২০০৮-২০১২ ইনস্টিটিউটের সহ-সভাপতির দায়িত্ব পালন করেছিলেন।

বাংলাদেশ কৃষি বিশ্ববিদ্যালয়ে মৎস্য অনুষদ প্রতিষ্ঠা করেন। ১৯৮০-১৯৮৮ সাল পর্যন্ত উপাচার্য এর দায়িত্ব পালন করেন।

## তথ্যসূত্র

বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:বাংলাদেশী বিজ্ঞানী
বিষয়শ্রেণী:বাংলাদেশ কৃষি বিশ্ববিদ্যালয়ের উপাচার্য
বিষয়শ্রেণী:বাংলাদেশী শিক্ষায়তনিক
বিষয়শ্রেণী:শাহাবুদ্দিন আহমেদের মন্ত্রিসভার সদস্য
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:জীবিত ব্যক্তি
বিষয়শ্রেণী:নটিংহ্যাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক
বিষয়শ্রেণী:বাংলাদেশের জাতীয় অধ্যাপক
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
সিরিল ফ্রাঁসোয়া

এয়ার সার্জেন্ট **সিরিল ম্যাথু ফ্রাঁসোয়া** (; জন্ম: ২০ জুন, ১৮৯৭ - মৃত্যু: ২৬ মে, ১৯৪৪) কেন্টের লুইশ্যাম এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের সূচনাকালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শী ছিলেন **সিরিল ফ্রাঁসোয়া**।

## প্রথম-শ্রেণীর ক্রিকেট
লন্ডনে জন্মগ্রহণকারী সিরিল ফ্রাঁসোয়া খুবই কম বয়সে দক্ষিণ আফ্রিকায় চলে আসেন। ডানহাতি ব্যাটসম্যান সিরিল ফ্রাঁসোয়া নিচেরসারির ব্যাটসম্যান হিসেবে প্রথম-শ্রেণীর খেলোয়াড়ী জীবন শুরু করেন। পরবর্তীতে মাঝারিসারির ব্যাটসম্যান হিসেবে নিজেকে প্রতিষ্ঠিত করেন ও ডানহাতে ফাস্ট-মিডিয়াম বোলিংয়ে পারঙ্গমতা দেখিয়েছেন। ১৯২০-২১ মৌসুম থেকে ১৯২৭-২৮ মৌসুম পর্যন্ত সিরিল ফ্রাঁসোয়া’র প্রথম-শ্রেণীর খেলোয়াড়ী জীবন চলমান ছিল। মারকুটে ব্যাটসম্যান ছিলেন।

১৯২০ থেকে ১৯২৮ সময়কালে গ্রিকুয়াল্যান্ড ওয়েস্ট দলের নিয়মিত সদস্যের মর্যাদা লাভ করেছিলেন। কারি কাপের খেলাগুলোয় অংশ নিয়ে ১৭.৯৪ গড়ে ৬১০ রান ও ২৫.৯৮ গড়ে ৭৬ উইকেট পেয়েছেন। ১৯২২-২৩ মৌসুমে সফররত এমসিসি দলের বিপক্ষে গ্রিকুয়াল্যান্ড ওয়েস্টের সদস্যরূপে ৭/১১৪ বোলিং পরিসংখ্যান গড়েন।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন সিরিল ফ্রাঁসোয়া। সবগুলো টেস্টই ইংল্যান্ডের বিপক্ষে খেলেছিলেন তিনি। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯২৩ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।

প্রস্তুতিমূলক খেলায় সুন্দর ক্রীড়াশৈলী প্রদর্শনের স্বীকৃতিস্বরূপ পাঁচ টেস্ট নিয়ে গড়া সিরিজের সবকটিতেই অংশগ্রহণের সুযোগ লাভ করেন। বোলার হিসেবে তাকে দক্ষিণ আফ্রিকা দলে রাখা হয়। তবে, সমগ্র সিরিজে তিনি মাত্র ছয় উইকেট পেয়েছিলেন। তন্মধ্যে, প্রথম টেস্টের প্রথম ইনিংসে ৩/২৩ পান। কিন্তু, ব্যাট হাতে বেশ দক্ষতার পরিচয় দিয়েছিলেন। ৩১.৫০ গড়ে ২৫২ রান তুলেন তিনি। ৭২, ৪৩ ও ৪১ রানগুলো উল্লেখযোগ্য ছিল।

দূর্ভাগ্যবশতঃ ১৯২৪ সালে ইংল্যান্ড গমনার্থে তাকে দলে রাখা হয়নি। তাসত্ত্বেও, সম্মানীয় এল. এইচ. টেনিসনের নেতৃত্বে পরের মৌসুমে সফররত ইংরেজ দলের বিপক্ষে অনানুষ্ঠানিক টেস্ট খেলাগুলোয় অংশ নেন তিনি। ০ ও ৩৫ রান তুলেন। ১৯২৭-২৮ মৌসুমে সর্বশেষ দুইটি প্রথম-শ্রেণীর খেলায় অংশ নেন। এমসিসি’র বিপক্ষে ৫৪ এবং অরেঞ্জ ফ্রি স্টেটের বিপক্ষে ৯৭ ও ৫৪ রানের ইনিংস খেলেছিলেন।

## দেহাবসান
গাড়ী দূর্ঘটনার কবলে নিপতিত হন। ২৬ মে, ১৯৪৪ তারিখে ৪৬ বছর বয়সে ট্রান্সভালের প্রিটোরিয়ার কাছাকাছি এলাকায় সিরিল ফ্রাঁসোয়া’র জীবনাবসান ঘটে।

## তথ্যসূত্র

## আরও দেখুন
* বব ক্যাটারল
* হ্যারন্ড বামগার্টনার
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৯৭-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:গ্রিকুয়াল্যান্ড ওয়েস্টের ক্রিকেটার
বিষয়শ্রেণী:দক্ষিণ আফ্রিকায় ইংরেজ অভিবাসনকারী
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দ্বিতীয় বিশ্বযুদ্ধে নিহত দক্ষিণ আফ্রিকান সামরিক কর্মকর্তা
কোলকোন্দ ইউনিয়ন

**কোলকোন্দ ইউনিয়ন** বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৮৯.৮৫ কিমি২ (৩৪.৬৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৮০৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।

## নামকরণ
কোলকোন্দ ইউনিয়নের কুঠিপাড়ায় ঘাঘট নদীর কাছে গংগা নদীর উৎপত্তি; যাকে নদীর মাথার কান্দ বা কাঁধ বলা যায়। এখান থেকে কোন্দ এসেছে এবং নদীটি প্রবাহের সময় ইউনিয়নের পেটের ভিতর দিয়ে প্রবাহিত হয়েছে; যাকে কোল বলা হয়। এভাবে কোলকোন্দ নাম হয়েছে। অথবা জনশ্রুতি আছে ব্রিটিশের চামশা দেবীসিংহ ও হরেরামের লাঠিয়াল বাহিনী বর্তমান পীরের হাঠে (যা তখন ডাঙ্গা ছিল) খাজনা আদায়ের জন্য তাবু ফেলে ছিল। এই এলাকার মানুষ ব্রিটিশদেরকে খাজনা দিতে অস্বীকার করেছিল। ফলে স্থানীয় লাঠিয়াল বাহিনীর সাথে তাদের লড়াই হয়। এতে ব্রিটিশ লাঠিয়ালদের পরাজয় হয় এবং মৃত্যু হয়। তাদের বালিশ-খ্যাতা যেই পেয়েছে তারাই ধনী হয়েছে। কেননা এগুলোর ভিতর তারা খাজনার টাকা রাখত। এই কোন্দল হয়েছিল ইউনিয়নের মাঝখানে। তাই কোলকোন্দল থেকে কোলকোন্দ নাম হয়েছে।

## প্রশাসনিক অঞ্চল
### মৌজা
ইউনিয়নের ১০টি মৌজার নাম যথাক্রমে:
* চিলাখাল
* মটুকপুর
* কিসমত মটুকপুর
* জিতপুর শ্রীরাম
* বিনবিনা
* আরাজী শ্রীরাম
* উত্তর কোলকোন্দ
* আলে কিসমত
* কুড়িবিশ্যা
* দক্ষিণ কোলকোন্দ

### গ্রাম
গ্রামগুলি হল:
* মটুকপুর
* চিলাখাল
* কুড়িবিশ্বা মাটিয়ালপাড়া
* কুড়িবিশ্বা দোলাপাড়া
* কুড়িবিশ্বা বাঁশবাড়ী
* আলেকিশামত
* বিনবিনা
* উত্তর কোলকোন্দ
* দক্ষিণ কোলকোন্দ (উত্তর)
* দক্ষিণ কোলকোন্দ (মধ্য)
* দক্ষিণ কোলকোন্দ (দক্ষিণ)

## দর্শনীয়
এখানকার দর্শনীয় স্থান হচ্ছে : তিস্তা নদীর উপর নির্মিত গোয়িং বাঁধ ও দু’শ বছরের পুরাতন হিন্দুদের মট।

## অন্যান্য
এখানে ঈদগা ২০টি, কবর স্থান ১৭টি, শ্মশান ১০টি ও পোষ্ট অফিস ২টি আছে।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:গংগাচড়া উপজেলার ইউনিয়ন